open-index/open-wikipedia-markdown huggingface dataset:
Βουλγαρική Αγροτική Εθνική Ένωση

Η **Βουλγαρική Αγροτική Εθνική Ένωση** (βουλγαρικά Български земеделски народен съюз), αναφέρεται και με τη ονομασία «Αγροτικό κόμμα», είναι πολιτικό, αριστερό, κόμμα της Βουλγαρίας. Έμβλημα του κόμματος είναι ένα τετράφυλλο τριφύλλι και χρώματα το πορτοκαλί και το πράσινο.

Ιδρύθηκε το 1899 ως κόμμα αγροτών και ήταν το κυβερνών κόμμα από το 1919 έως το 1923. Το 1923 το κόμμα διασπάστηκε σε δύο πτέρυγες όπου η αριστερή από το 1947 συντάχθηκε με το Κομμουνιστικό Κόμμα Βουλγαρίας και ήταν τα μοναδικά κόμματα που υπήρχαν κατά την κομουνιστική διακυβέρνηση της χώρας έως το 1989. Η δράση του κόμματος είχε απαγορευθεί την περίοδο 1934-1944. Από την πτώση του κομμουνιστικού καθεστώτος το 1989 συνεχίζει τη δράση του ως ανεξάρτητο κόμμα.

## Παραπομπές


## Εξωτερικοί σύνδεσμοι
* 

Κατηγορία:Πολιτικά κόμματα της Βουλγαρίας
Κατηγορία:Αγροτικά κόμματα
Octagon

***Octagon*** είναι ο τίτλος του όγδοου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε τον Οκτώβριο του 1995 μέσω της δισκογραφικής εταιρείας "Black Mark Records". Η ηχογράφηση του δίσκου πραγματοποιήθηκε στα "The Hellhole Studios" της Στοκχόλμης, από τις 30 Ιανουαρίου μέχρι τις 10 Φεβρουαρίου και από τις 13 μέχρι τις 23 Μαρτίου 1995.

Ο δίσκος έλαβε αρνητικές κριτικές και θεωρήθηκε μία από τις χειρότερες κυκλοφορίες του συγκροτήματος. Το "AllMusic" του έδωσε δύο αστέρια με άριστα τα πέντε, το "Ultimate Guitar" 5,2 / 10, το "Metal Storm" 5,1 / 10 και το "Metal Observer" 1,5 / 10.

Ο δίσκος περιέχει τη διασκευή στο "*Deuce*" των Kiss και επανεκδόθηκε το 2003 με τα πρώτα δύο τραγούδια να είναι ένα κομμάτι και προστέθηκε το outro "*Winds of Mayhem*".

## Τραγούδια του δίσκου
**1. Immaculate Pinetreeroad #930** *(Quorthon)* - 2:46
**2. Born to Die** *(Quorthon)* - 3:58
**3. Psychopath** *(Quorthon)* - 3:19
**4. Sociopath** *(Quorthon)* - 3:09
**5. Grey** *(Quorthon)* - 1:14
**6. Century** *(Quorthon)* - 4:08
**7. 33 Something** *(Quorthon)* - 3:16
**8. War Supply** *(Quorthon)* - 4:41
**9. Schizianity** *(Quorthon)* - 4:17
**10. Judgement of Posterity** *(Quorthon)* - 5:11
**11. Deuce** *(Simmons)* - 3:42

## Τα μέλη των Bathory
Οι μουσικοί οι οποίοι ηχογράφησαν το "*Octagon*" είναι οι εξής:

* **[[Quorthon]]** - κιθάρα, φωνητικά
* **Kothaar** - μπάσο
* **Vvornth** - τύμπανα

## Παραπομπές


## Πηγές
* Octagon - Bathory | Songs, Reviews, Credits, Awards | AllMusic
* Bathory - History archive - Bathory
* Bathory - Octagon - Reviews - Encyclopaedia Metallum: The Metal Archives

Κατηγορία:Δισκογραφία των Bathory
Κατηγορία:Άλμπουμ του 1995
Breaker (άλμπουμ)

***Breaker*** είναι ο τίτλος του τρίτου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 16 Μαρτίου του 1981 μέσω της δισκογραφικής εταιρείας "Brain Metronome GmbH Records" στην Ευρώπη και της "Reprise Records" στην Αμερική.

Σε αυτό το άλμπουμ, το συγκρότημα αποφάσισε να αποφύγει την εμπορική κατεύθυνση του προκατόχου του. Σύμφωνα με τον τραγουδιστή Ούντο Ντιρκσνάιντερ, αυτός είναι ένας από τους καλύτερους δίσκους των Accept, ενώ ο Βολφ Χόφμαν έχει δηλώσει ότι αυτή ήταν μία προσπάθεια για το συγκρότημα να ηχογραφήσει αυτό που του άρεσε περισσότερο και όχι αυτό που ήθελε η δισκογραφική τους εταιρεία.

Το τραγούδι "*Son of a Bitch*" κυκλοφόρησε στην Μεγάλη Βρετανία ως "*Born to Be Whipped*" και με πιο ήπιους στίχους, λόγω της λογοκρισίας που αντιμετώπιζαν τα ροκ συγκροτήματα εκεί. Ο μπασίστας Πέτερ Μπάλτες ανέλαβε τα βασικά φωνητικά του κομματιού "*Breaking Up Again*" και τραγούδησε την γέφυρα του "*Midnight Highway*".

## Τραγούδια του δίσκου
**1. Starlight** *(Dirkschneider, Hoffmann, Fischer, Baltes, Kaufmann)* - 3:52
**2. Breaker** *(Dirkschneider, Hoffmann, Fischer, Baltes, Kaufmann)* - 3:35
**3. Run If You Can** *(Dirkschneider, Hoffmann, Fischer, Baltes, Kaufmann)* - 4:49
**4. Can't Stand the Night** *(Dirkschneider, Hoffmann, Fischer, Baltes, Kaufmann)* - 5:23
**5. Son of a Bitch** *(Dirkschneider, Hoffmann, Fischer, Baltes, Kaufmann)* - 3:52
**6. Burning** *(Dirkschneider, Hoffmann, Fischer, Baltes, Kaufmann)* - 5:14
**7. Feelings** *(Dirkschneider, Hoffmann, Fischer, Baltes, Kaufmann)* - 4:48
**8. Midnight Highway** *(Dirkschneider, Hoffmann, Fischer, Baltes, Kaufmann)* - 3:58
**9. Breaking Up Again** *(Dirkschneider, Hoffmann, Fischer, Baltes, Kaufmann)* - 4:37
**10. Down and Out** *(Dirkschneider, Hoffmann, Fischer, Baltes, Kaufmann)* - 3:44

## Τα μέλη των Accept
Το "*Breaker*" ηχογραφήθηκε από τους εξής μουσικούς:
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Γιοργκ Φίσερ]]** - κιθάρα
* **[[Πέτερ Μπάλτες]]** - μπάσο, φωνητικά
* **[[Στέφαν Κάουφμαν]]** - τύμπανα, φωνητικά

## Παραπομπές


## Πηγές
* Breaker - Accept | Songs, Reviews, Credits, Awards | AllMusic
* Accept - Breaker - Reviews - Encyclopaedia Metallum: The Metal Archives
* starling.rinet.ru - Breaker

Κατηγορία:Άλμπουμ του 1981
Κατηγορία:Άλμπουμ των Accept
Στετ Χάουλαντ

Ο **Στετ Χάουλαντ** (αγγλ. *Stet Howland*) είναι Αμερικανός ντράμερ της hard rock και heavy metal μουσικής σκηνής και καθηγητής τυμπάνων, γνωστός για την συμμετοχή του στο συγκρότημα των W.A.S.P..

## Βιογραφία
Ο Χάουλαντ γεννήθηκε στο Ντάξμπερι της Μασαχουσέτης τον Αύγουστο του 1960. Ξεκίνησε να παίζει τύμπανα στην ηλικία των επτά ετών και έγινε δάσκαλος στα δεκατρία του. Αποφοίτησε από το Duxbury High School το 1978 και οι κύριες επιρροές του ήταν ο Μπάντι Ριτς, τον οποίο είδε ζωντανά στα οκτώ του χρόνια, και ο Τζιν Κρούπα.
To 1988 έγινε μέλος των Impellitteri, με τους οποίους περιόδευσε μέχρι το 1990. Αποχώρησε από το συγκρότημα για να γίνει μέλος των W.A.S.P., με τους οποίους κυκλοφόρησε το "*[[The Crimson Idol]]*" το 1992, ανεβαίνοντας στο # 21 στην Μεγάλη Βρετανία, με το επιτυχημένο σινγκλ "*Chainsaw Charlie (Murders in the New Morgue)*". Ακολούθησαν τα "*[[Still Not Black Enough]]*" (1995), "*[[Kill Fuck Die]]*" (1997) και "*[[Helldorado]]*" (1999), ενώ συμμετείχε στο "*Spells of Fear*" των Belladonna και το ομώνυμο άλμπουμ των Killing Machine.
Μετά την αλλαγή της χιλιετίας, ο Χάουλαντ ηχογράφησε άλλους δύο δίσκους με τους W.A.S.P., για να αντικατασταθεί από τον Μάικ Ντάπκε τον Μάιο του 2006. Έχει συμμετάσχει στα άλμπουμ "*The Altar*" και "*Crossing the Line*" των MVP, "*Ashes to Ashes*" των Carnival Of Souls, "*A Sign of Things to Come*" του Μάικλ Βεσκέρα και τον ομώνυμο δίσκο των Superseed. Επίσης, το 2009 συνεργάστηκε με την Λίτα Φορντ για το άλμπουμ "*Wicked Wonderland*".
Έχει σχηματίσει τους Where Angels Suffer με τον πρώην κιθαρίστα των W.A.S.P., Κρις Χολμς, τον κιθαρίστα Άιρα Μπλακ των Lizzy Borden, τον μπασίστα Στιβ Άνγκερ των Metal Church και τον τραγουδιστή Ριτς Λιούις των Animal. Επίσης, το 2010 εντάχθηκε στους 10,000 Views, δίνοντας συναυλίες στην Φλόριντα των Ηνωμένων Πολιτειών.

## Δισκογραφία

## Παραπομπές


## Πηγές
* Howland Stet (WASP)- Musician Profile - Spirit of Metal 
* Band Members (Past & Present) - W.A.S.P. Nation 
* Stet Howland - Encyclopaedia Metallum: The Metal Archives
* Stet Howland | Credits | AllMusic

## Εξωτερικοί σύνδεσμοι
* Επίσημη ιστοσελίδα του Στετ Χάουλαντ 

Κατηγορία:Ντράμερς
Κατηγορία:Ροκ μουσικοί
Κατηγορία:Αμερικανοί μουσικοί
Κατάλογος ραδιοφωνικών σταθμών του BBC

Ακολουθεί η λίστα με τους εθνικής, περιφερειακής και τοπικής εμβέλειας ραδιοφωνικούς σταθμούς του BBC στο Ηνωμένο Βασίλειο.

## Εθνικοί ραδιοφωνικοί σταθμοί
### FM, DAB και διαδικτυακά
***[[BBC Radio 1]]** - μεταδίδει ξένη χορευτική/ροκ μουσική και απευθύνεται στο νεανικό κοινό
***[[BBC Radio 2]]** - μεταδίδει ξένη σύγχρονη, κάντρι, τζαζ, σόουλ/φανκ μουσική και απευθύνεται στους ενήλικες 
***[[BBC Radio 3]]** - μεταδίδει κλασική, τζαζ και έθνικ μουσική και διαδίδει τον πολιτισμό και το θέατρο
***[[BBC Radio 4]]** - μεταδίδει ενημερωτικά προγράμματα

### AM, DAB και διαδικτυακά
***[[BBC Radio 5 Live]]** - μεταδίδει ειδήσεις, ενημερωτικές και αθλητικές εκπομπές
***[[BBC Asian Network]]** - σταθμός που απευθύνεται σε Βρετανούς Ασιάτες (ορισμένες περιοχές στα αναλογικά, σε εθνικό επίπεδο για την ψηφιακή)

### DAB και διαδικτυακά
***[[BBC Radio 1Xtra]]** - μεταδίδει αστική σύγχρονη, hip hop, RnB, drum & bass, dancehall/afrobeat μουσική και απευθύνεται επίσης στο νεανικό κοινό
***[[BBC Radio 4 Extra]]** - μεταδίδει παλιές κωμωδίες από το αρχείο του BBC, δραματικά και παιδικά προγράμματα
***[[BBC Radio 5 Sports Extra]]** - μεταδίδει αγώνες και χρησιμοποιείται ως βοηθητικός σταθμός όταν το 5 Live καλύπτει έναν αγώνα ταυτόχρονα
***[[BBC Radio 6 Music]]** - μεταδίδει εναλλακτική, ροκ και ρέγγε μουσική
***[[Παγκόσμια Υπηρεσία του BBC|Παγκόσμια Υπηρεσία]]** - διεθνής ειδησεογραφικός, ενημερωτικός και πολιτιστικός ραδιοφωνικός σταθμός, που απευθύνεται σε όλη την υφήλιο

## Περιφερειακοί ραδιοφωνικοί σταθμοί
### Σκωτία
*BBC Radio Scotland
*BBC Radio nan Gàidheal
*BBC Radio Shetland
*BBC Radio Orkney

### Ουαλία
*BBC Radio Wales
*BBC Radio Cymru

### Βόρεια Ιρλανδία
*BBC Radio Ulster
*BBC Radio Foyle

## Τοπικοί ραδιοφωνικοί σταθμοί
### Ανατολικά
*BBC Essex
*BBC Radio Cambridgeshire
*BBC Radio Norfolk
*BBC Radio Northampton
*BBC Radio Suffolk
*BBC Three Counties Radio

### Ανατολικά Μίντλαντς
*BBC Radio Lincolnshire
*BBC Radio Derby
*BBC Radio Leicester
*BBC Radio Nottingham

### Λονδίνο
*BBC London 94.9

### Βόρεια
*BBC Radio Lincolnshire
*BBC Radio Derby
*BBC Radio Humberside
*BBC Radio Leeds
*BBC Radio Nottingham
*BBC Radio Sheffield
*BBC Radio Shropshire
*BBC Radio Stoke
*BBC Radio York

### Βορειοανατολικά και Κάμπρια
*BBC Newcastle
*BBC Radio Cumbria
*BBC Tees

### Βορειοδυτικά
*BBC Radio Lancashire
*BBC Radio Manchester
*BBC Radio Merseyside
*BBC Radio Shropshire

### Νότια
*BBC Radio Berkshire
*BBC Radio Guernsey
*BBC Radio Jersey
*BBC Radio Oxford
*BBC Radio Solent

### Νοτιοανατολικά
*BBC Radio Kent
*BBC Surrey
*BBC Sussex

### Νοτιοδυτικά
*BBC Radio Cornwall
*BBC Radio Devon
*BBC Radio Guernsey
*BBC Radio Jersey

### Δυτικά
*BBC Radio Berkshire
*BBC Radio Bristol
*BBC Radio Gloucestershire
*BBC Radio Oxford
*BBC Somerset
*BBC Wiltshire

### Δυτικά Μίντλαντς
*BBC Coventry & Warwickshire
*BBC Hereford & Worcester
*BBC Radio Shropshire
*BBC Radio Stoke
*BBC WM 95.6

## Δείτε επίσης
*BBC Local Radio
*BBC Ραδιόφωνο

## Εξωτερικοί σύνδεσμοι
*BBC Ραδιόφωνο
*Κατάλογος ραδιοφωνικών σταθμών του BBC

Κατηγορία:British Broadcasting Corporation
Κατηγορία:BBC Ραδιόφωνο
Ομοσπονδία Ποδοσφαιρικών Ενώσεων Κονγκό

Η **Ομοσπονδία Ποδοσφαιρικών Ενώσεων Κονγκό** (γαλλικά: *Fédération Congolaise de Football-Association*, FECOFA) είναι το ανώτατο όργανο διοίκησης του ποδοσφαίρου στη Λαϊκή Δημοκρατία του Κονγκό. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων.

## Ιστορια
Ιδρύθηκε το 1919 και προσχώρησε στη FIFA και στην CAF το 1964. Τον Σεπτέμβριο του 2021, η Γενική Επιθεώρηση Οικονομικών ισχυρίζεται ότι απέτρεψε μια προσπάθεια υπεξαίρεσης δημόσιων κεφαλαίων. Η Fécofa, η ποδοσφαιρική ένωση του Κονγκό, αναγκάστηκε να επιστρέψει σχεδόν ένα εκατομμύριο δολάρια ΗΠΑ που αποκτήθηκαν με δόλο. Αυτό το ποσό αρχικά διατέθηκε για τη διοργάνωση αθλητικού γεγονότος.

## Παραπομπές


## Eξωτερικοί σύνδεσμοι
* Επίσημη ιστοσελίδα
* Η ΛΔ Κονγκό  στην ιστοσελίδα της FIFA
* Η ΛΔ Κονγκό στην ιστοσελίδα της CAF

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στη Λαϊκή Δημοκρατία του Κονγκό
Εθνική Αγίου Μαρτίνου Γαλλίας (ποδόσφαιρο ανδρών)

Η **εθνική ομάδα ποδοσφαίρου του Αγίου-Μαρτίνου** εκπροσωπεί την Κοινότητα του Αγίου-Μαρτίνου σε διεθνείς ποδοσφαιρικές διοργανώσεις και φιλικά παιχνίδια. Η κοινότητα βρίσκεται στο γαλλικό βόρειο τμήμα του νησιού του Αγίου Μαρτίνου, το οποίο προηγουμένως ανήκε στο γαλλικό υπερπόντιο διαμέρισμα της Γουαδελούπης (δεν πρέπει να συγχέεται με την ομάδα του ολλανδικού νότιου τμήματος, την εθνική ομάδα ποδοσφαίρου του Αγίου Μαρτίνου). Τελεί υπό τον έλεγχο της Επιτροπής Ποδοσφαίρου Βορείων Νήσων (CFIN).

## Ιστορία
### Παγκόσμιο Κύπελλο
Ο Άγιος-Μαρτίνος δεν είναι μέλος της FIFA, και ως εκ τούτου, δεν έχει το δικαίωμα να συμμετέχει στο Παγκόσμιο Κύπελλο.

### Διοργανώσεις CONCACAF
Ο Άγιος-Μαρτίνος, από το 2002 είναι μέλος της CONCACAF και αγωνίζεται στις διοργανώσεις της.

## Στατιστικά
Η υψηλότερη θέση στην Παγκόσμια κατάταξη της Elo ήταν η 189η στις 19 Σεπτεμβρίου του 2010, ενώ η χαμηλότερη ήταν η 205η στις 11 Σεπτεμβρίου του 2012.

## Παραπομπές


## Εξωτερικοί σύνδεσμοι

* Η σελίδα της ομάδας στην CONCACAF
* Λίστα των αγώνων στο RSSSF

Αγιος-Μαρτινος
Κατηγορία:Ποδόσφαιρο στον Άγιο Μαρτίνο (Γαλλία)
Άγιος Μαρτίνος (νήσος)

Ο **Άγιος Μαρτίνος** (, ) είναι νησί στη βορειοανατολική Καραϊβική, περίπου 300 χλμ. ανατολικά του Πουέρτο Ρίκο. Το 87 τετραγωνικών χιλιομέτρων νησί χωρίζεται περίπου 61-39 μεταξύ της Γαλλίας (53 τετραγωνικά χιλιόμετρα) και του Βασιλείου των Κάτω Χωρών (34 τετραγωνικά χιλιόμετρα) με τα δύο μέρη να είναι περίπου ίσα σε πληθυσμό. Είναι το μικρότερο νησί το οποίο χωρίζεται μεταξύ δύο χωρών. Η διαίρεση της νήσου προέκυψε το 1648. Το νότιο τμήμα περιλαμβάνει τη Χώρα του Αγίου Μαρτίνου (Land Sint Maarten) και αποτελεί μία από τις τέσσερεις συστατικές χώρες που αποτελούν το Βασίλειο των Κάτω Χωρών. Το βόρειο τμήμα περιλαμβάνει την Κοινότητα του Αγίου-Μαρτίνου (Collectivité de Saint-Martin) μια υπερπόντια κοινότητα της Γαλλίας.

## Γεωγραφία
thumb|upright=1.3|Χάρτης του Αγίου Μαρτίνου

Ο Άγιος Μαρτίνος περιλαμβάνει μια έκταση 95 τ.χλμ., από την οποία τα 53 τ.χλμ. βρίσκονται υπό την κυριαρχία της Γαλλίας και τα 42 τ.χλμ. υπό την κυριαρχία του Βασιλείου των Κάτω Χωρών. Πρόκειται για το μοναδικό χερσαίο σύνορο που μοιράζονται η Γαλλία και το Βασίλειο των Κάτω Χωρών, καθώς οι δύο χώρες δεν συνορεύουν στην Ευρώπη.

Οι κύριες πόλεις είναι το Φίλιπσμπουργκ (στην ολλανδική πλευρά) και το Μαριγκό (στη γαλλική πλευρά). Η ολλανδική πλευρά διαθέτει μεγαλύτερο πληθυσμό από τη γαλλική, παρότι η έκτασή της είναι μικρότερη. Ο μεγαλύτερος οικισμός στο νησί είναι το Λόουερ Πρινς Κουόρτερ, που βρίσκεται στην ολλανδική πλευρά.

Το υψηλότερο όρος είναι η Κορυφή Παράδεισος στα 424 μέτρα, που βρίσκεται στο κέντρο μιας σειράς λόφων της γαλλικής πλευράς. Και οι δύο πλευρές είναι σχετικά ορεινές με μεγάλες βουνοκορφές. Οι οικισμοί είναι κατασκευασμένοι στις κοιλάδες και στα παράλια σημεία του νησιού. Στο νησί δεν υπάρχουν ποτάμια, αλλά υπάρχουν διάφορες ρεματιές. Ένα δίκτυο πεζοπορικών διαδρομών δίνει πρόσβαση στο δάσος που καλύπτει κορυφογραμμές και πλαγιές.

Το νησί βρίσκεται νότια της Ανγκουίλας και χωρίζεται από αυτό το βρετανικό υπερπόντιο έδαφος με τον Πορθμό της Ανγκουίλας. Ο Άγιος Μαρτίνος βρίσκεται βορειοδυτικά του Αγίου Βαρθολομαίου και χωρίζεται από αυτή τη γαλλική υπερπόντια κτήση με τον Πορθμό του Αγίου Βαρθολομαίου.

## Παραπομπές


## Εξωτερικοί σύνδεσμοι
* 

Κατηγορία:Καραϊβική
Εθνική Αγίου Μαρτίνου Ολλανδίας (ποδόσφαιρο ανδρών)

Η **εθνική ομάδα ποδοσφαίρου του Αγίου Μαρτίνου** εκπροσωπεί την Χώρα του Αγίου Μαρτίνου σε διεθνείς ποδοσφαιρικές διοργανώσεις. Η χώρα βρίσκεται στο ολλανδικό νότιο τμήμα του νησιού του Αγίου Μαρτίνου, το οποίο προηγουμένως ανήκε στην πρώην υπερπόντια κτήση των Ολλανδικών Αντίλλων (δεν πρέπει να συγχέεται με την ομάδα που αντιπροσωπεύει το γαλλικό βόρειο τμήμα της νήσου, την εθνική ομάδα ποδοσφαίρου του Αγίου-Μαρτίνου). Υπεύθυνη για την οργάνωση και λειτουργία της ομάδας είναι η Ποδοσφαιρική Ομοσπονδία Αγίου Μαρτίνου (SMSA).

## Ιστορία
### Παγκόσμιο Κύπελλο
Ο Άγιος Μαρτίνος δεν αποτελεί μέλος της FIFA, και ως εκ τούτου, δεν έχει το δικαίωμα να πάρει μέρος στο Παγκόσμιο Κύπελλο.

### Διοργανώσεις CONCACAF
Ο Άγιος-Μαρτίνος, από το 1998 είναι μέλος της CONCACAF και συμμετέχει στις διοργανώσεις της.

## Στατιστικά
Η θέση στην Παγκόσμια κατάταξη της Elo είναι η 176η.

## Παραπομπές


## Εξωτερικοί σύνδεσμοι

* Sint Maarten στην ιστοσελίδα της CONCACAF
* Λίστα των αγώνων στο RSSSF

Αγιος Μαρτινος
Κατηγορία:Ποδόσφαιρο στον Άγιο Μαρτίνο (Ολλανδία)
Ποδοσφαιρική Ομοσπονδία Αγίου Μαρτίνου

Η **Ποδοσφαιρική Ομοσπονδία Αγίου Μαρτίνου** (ολλανδικά: *Sint Maarten Soccer Association, SMSA*), αποτελεί την ανώτατη ποδοσφαιρική αρχή στη Χώρα του Αγίου Μαρτίνου.

Η SMSA ιδρύθηκε το 1979 και δεν αποτελεί μέλος της FIFA, αλλά είναι μέλος της CONCACAF από το 1998. Η SMSA διοργανώνει το Πρωτάθλημα του Αγίου Μαρτίνου και είναι υπεύθυνη για την οργάνωση και λειτουργία των εθνικών ομάδων ποδοσφαίρου του Αγίου Μαρτίνου.

## Eξωτερικοί σύνδεσμοι
* Sint Maarten στην ιστοσελίδα της CONCACAF

Κατηγορία:Ομοσπονδίες μέλη της CONCACAF
Κατηγορία:Ποδόσφαιρο στον Άγιο Μαρτίνο (Ολλανδία)
Επιτροπή Ποδοσφαίρου Βορείων Νήσων

Η **Επιτροπή Ποδοσφαίρου Βορείων Νήσων** (γαλλικά: *Comité de football des Îles du Nord*, CFIN) είναι μία ένωση ποδοσφαιρικών σωματείων των νησιών Αγίου Μαρτίνου και Αγίου Βαρθολομαίου. Ιδρύθηκε το 1999.

## Εκπροσώπηση
### Επιτροπή Ποδοσφαίρου Αγίου Βαρθολομαίου
Η τοπική επιτροπή του Αγίου Βαρθολομαίου (Comité de football de Saint-Barthélemy) είναι επιφορτισμένη με το νέο αντικείμενο της CFIN, από το 2003, που είναι η προώθηση του ποδοσφαίρου ως ένα ομαδικό άθλημα στον Άγιο Βαρθολομαίο.

Η εκμάθηση του ποδοσφαίρου μέσα από τις προπονήσεις, η διατήρηση μιας κάποιας σχέσης με τη Γαλλική Ομοσπονδία Ποδοσφαίρου (FFF), η διεξαγωγή του πρωταθλήματος και όλες οι αναγνωρισμένες αθλητικές ομάδες, μαζί με τις κυβερνήσεις, δημιουργούν μια διοικητική σχέση μεταξύ της ίδιας, των μελών της καθώς και άλλων αθλητικών συλλόγων. Η έδρα της βρίσκεται στην Catina Laplace public, 97133 Saint-Barthélemy.

### Επιτροπή Ποδοσφαίρου Αγίου Μαρτίνου
Η τοπική επιτροπή του Αγίου Μαρτίνου (Comité de football de Saint-Martin) ιδρύθηκε το 1986.

Δεν είναι ενταγμένη στη Διεθνή Ποδοσφαιρική Ομοσπονδία (FIFA), αλλά είναι συνδεδεμένη με τη Γαλλική Ομοσπονδία Ποδοσφαίρου (FFF) και αποτελεί μέλος της CONCACAF.

Είναι υπεύθυνη για την οργάνωση και λειτουργία της εθνικής ομάδας ποδοσφάιρου ανδρών του Αγίου Μαρτίνου, η οποία μετέχει σε διεθνείς διοργανώσεις.

#### Ποδοσφαιρική Ομοσπονδία Αγίου Μαρτίνου
Η Ποδοσφαιρική Ομοσπονδία Αγίου Μαρτίνου (Saint-Martin Football Association) διεξάγει το τοπικό πρωτάθλημα (SMFA Senior Championship). Το 2014 παρουσίασε τη νέα της οπτική ταυτότητα.

Απαρτίζεται από τους παρακάτω συλλόγους:

1) Τζούνιορ

2) Σεν Λουί

3) Κονκόρντια

4) ΦΚ Μαριγκό

5) Γιουνάιτεντ Σταρς

6) Ατάκερς

## Παραπομπές


## Eξωτερικοί σύνδεσμοι
* SMFA επίσημη ιστοσελίδα Ποδοσφαιρικής Ομοσπονδίας Αγ. Μαρτίνου
* St. Martin στην ιστοσελίδα της CONCACAF

Κατηγορία:Ομοσπονδίες μέλη της CONCACAF
Κατηγορία:Ποδόσφαιρο στον Άγιο Μαρτίνο (Γαλλία)
Συνταγματική Συμμαχία (Βουλγαρία)

Η **Συνταγματική Συμμαχία** () ήταν πολιτική συμμαχία στη Βουλγαρία στις αρχές της δεκαετίας του 1920. Προήλθε από τα κόμματα που αντιτίθενται στο κυβερνών κόμμα της Βουλγαρικής Αγροτικής Εθνικής Ένωσης στις αρχές της δεκαετίας του 1920.

## Ιστορία
Η συμμαχία διαμορφώθηκε στις 6 Ιουλίου 1922 από το Ηνωμένο Λαϊκό Προοδευτικό κόμμα, το Δημοκρατικό κόμμα και το Ριζοσπαστικό Δημοκρατικό κόμμα και ευθυγραμμίστηκε με τη Λαϊκή συμμαχία. Η παράταξη έκδωσε μια νέα εφημερίδα τη "Slovo" (μτφ : Λόγος).

Η συμμαχία κέρδισε 17 έδρες στις εκλογές του Απρίλη του 1923, συμμετείχε επίσης και σε ένα κοινό ψηφοδέλτιο με το Βουλγαρικό Σοσιαλδημοκρατικό Εργατικό κόμμα (Ευρείς Σοσιαλιστές) όπου απέτυχε να κερδίσει έδρα. Ωστόσο οι πιο εξέχοντες ηγέτες της παράταξης συνελήφθησαν και κρατούνταν στη φυλακή με την κατηγορία ότι ήταν οι υπεύθυνοι για τις ήττες στο Δεύτερο Βαλκανικό πόλεμο και τον Πρώτο Παγκόσμιο πόλεμο. Ως αποτέλεσμα το κόμμα έκανε πραξικόπημα που ανέτρεψε την κυβέρνηση του Εργατικού αγροτικού κόμματος. Τον Αύγουστο οι περισσότεροι από την ηγεσία της συμμαχίας εντάχθηκαν στο νέο κόμμα Δημοκρατική συμμαχία με αποτέλεσμα η παράταξη να διαλυθεί.

## Παραπομπές


## Πηγές
*  

Κατηγορία:Πολιτικά κόμματα της Βουλγαρίας
Ποδηλασία στους Θερινούς Ολυμπιακούς Αγώνες 1900

Στους **[[Θερινοί Ολυμπιακοί Αγώνες 1900|Θερινούς Ολυμπιακούς Αγώνες του 1900]]** στο Παρίσι διεξήχθησαν δύο αγωνίσματα **[[ποδηλασία]]ς** ανδρών. Οι αγώνες διεξήχθησαν στις 11, 13 και 15 Σεπτεμβρίου και έλαβαν μέρος συνολικά 72 αθλητές από επτά χώρες.

## Συμμετέχουσες χώρες
Οι επτά χώρες που συμμετείχαν είναι οι εξής (σε παρένθεση ο αριθμός των αθλητών):

*  Βέλγιο (1)
*  Βοημία (1)
*  Γαλλία (58)
*  Γερμανία (3)
*  Μεγάλη Βρετανία (1)
*  Ιταλία (7)
*  Ηνωμένες Πολιτείες (1)

## Σύνοψη αποτελεσμάτων
[250px|μικρογραφία|δεξιά|Ο τερματισμός του [Ποδηλασία στους Θερινούς Ολυμπιακούς Αγώνες 1900 – Ατομικό σπριντ ανδρών|σπριντ]]

## Πίνακας μεταλλίων

## Πηγές
* International Olympic Committee medal winners database.
* 
* 

## Εξωτερικοί σύνδεσμοι

* La 84 Foundation: 1900 Report
Βουλγαρικό Σοσιαλδημοκρατικό Εργατικό κόμμα (Ευρείς Σοσιαλιστές)

Το **Βουλγαρικό Σοσιαλδημοκρατικό Εργατικό κόμμα (Ευρείς Σοσιαλιστές)**  (*[[βουλγαρικά]] : Българска работническа социалдемократическа партия (широки социалисти)*) ήταν ένα ρεφορμιστικό σοσιαλιστικό πολιτικό κόμμα στη Βουλγαρία. Το κόμμα προέκυψε από διαίρεση στο Δέκατο συνέδριο του κόμματος του βουλγαρικού Σοσιαλδημοκρατικού Εργατικού κόμματος που πραγματοποιήθηκε το 1903 (η άλλη παράταξη ήταν το Βουλγαρικό Σοσιαλδημοκρατικό Εργατικό κόμμα (Στενοί Σοσιαλιστές)). Η παράταξη «Ευρεία Σοσιαλιστική» είχε εμφανιστεί στο εσωτερικό του κόμματος γύρω στο 1900, όταν ο Γιάνκο Σάκαζοφ είχε εκδώσει το περιοδικό "Obshto delo" (μτφ : «Κοινή Δράση»). Η παράταξη ήταν ανάλογη με τους μενσεβίκους στο Ρωσικού Σοσιαλδημοκρατικού Εργατικού κόμματος και τάχθηκε υπέρ μιας ευρείας κοινωνικής βάσης του κόμματος και ευρείες συμμαχίες.

Το 1909, η Σοσιαλδημοκρατική Ένωση, η προλεταριακή, του Ντιμιτάρ Μπλαγκόεφ συγχωνεύθηκε με μια ομάδα που είχε εκδιωχθεί από τους στενούς Σοσιαλιστές. Η ομαδοποίηση αυτή θα λειτουργήσει ως αριστερή τάση στο εσωτερικό του Σοσιαλιστικού κόμματος για τα επόμενα χρόνια.

Το κόμμα χωρίστηκε σε τρεις παρατάξεις, τη δεξιά, κέντρο και αριστερά. Τα μέλη της είχαν μικτό κοινωνικό υπόβαθρο. Από το 1910 οι εργαζόμενοι αποτελούσαν περίπου το 35% των κομματικών μελών. Οι αγρότες απουσιάζουν από τις τάξεις του κόμματος.

Το κόμμα δημοσίευε την καθημερινή εφημερίδα "Narod" μεταξύ 1911 και 1934. Η παράταξη δεξιάς τάσης στο εσωτερικό του κόμματος δημοσίευε δική της εφημερίδα τη "Epoha" μεταξύ 1923 και 1925 Η "Σοσιαλιστική νεολαία της Ευρωπαϊκής Ένωσης" ήταν η πτέρυγα νεολαίας του κόμματος. Οι Ενώσεις Ελεύθερων συναλλαγών ήταν πολιτικά κοντά στο κόμμα.

Το κόμμα ήταν μέλος της Εργασίας και της Σοσιαλιστικής Διεθνούς τη περίοδο 1923-1940. Εκπροσωπήθηκε από τον Σακάζοφ στο LSI Executive σε όλη τη διάρκεια της ύπαρξης της Διεθνούς, μέχρι τον Αύγουστο του 1925 ο Σακάζοφ ήταν από κοινού με τον Γιουγκοσλάβο σοσιαλιστή ηγέτη Ζίβκο Τοπάλοβιτς.

Το 1948 το κόμμα συγχωνεύθηκε στο Βουλγαρικό Κομμουνιστικό Κόμμα (ήταν η εξέλιξη των Στενών Σοσιαλιστών). Η συγχώνευση ξεκίνησε τον Ιούνιο του 1948 και ολοκληρώθηκε το Δεκέμβριο του 1948.

Η ιστοριογραφία στην Σοσιαλιστική Βουλγαρία υποβάθμισε τους ευρείς Σοσιαλιστές και επανειλημμένα αναφέρει το κόμμα ως «οπορτουνιστές». Το πρώτο βιβλίο που θα δημοσιευθεί στην Σοσιαλιστική Βουλγαρία για το κόμμα ήταν το 1981, *Klara Pinkas' Reformistkata sotsialdemokratsia v Balgaria. Ideologia, politika, organizatsia, 1903–1917*.

## Παραπομπές


Κατηγορία:Πολιτικά κόμματα της Βουλγαρίας
Πάπυρος του Μιλάνου

Ο **Πάπυρος του Μιλάνου** (αναφερόμενος επίσημα P. Mil. Vogl. VIII 309) είναι πάπυρος του τέλους του 3ου - αρχών του 2ου αιώνα που βρέθηκε στην Αίγυπτο. Περιέχει πάνω από 600 γραμμές με 112 επιγράμματα, από τα οποία δυο ο Ιωάννης Τζέτζης απέδιδε στον Ποσείδιππο. Τα επιγράμματα του παπύρου θεωρούνται ότι ήταν όλα (ή τα περισσότερα) του Ποσειδίππου.

Ο πάπυρος αγοράστηκε από το Πανεπιστήμιο του Μιλάνου το 1992 και το περιεχόμενό του εκδόθηκε για πρώτη φορά το 2001, από τον Guido Bastianini, τον Claudio Gallazzi και τον Colin Austin.

Τα επιγράμματα του παπύρου του Μιλάνου είναι η τελευταία προσθήκη στο σώμα κειμένων της Ελληνικής Ανθολογίας και χαρακτηρίζεται ως το σημαντικότερο εύρημα Ελληνιστικής λογοτεχνίας του 20ου αιώνα.

## Κεφάλαια του Παπύρου του Μιλάνου
Ο Πάπυρος του Μιλάνου χωρίζεται στα εξής εννέα κεφάλαια:
*Λιθικά (1-20, είκοσι επιγράμματα) (το Λιθικά εννοεί πολύτιμους λίθους) 
*Οιωνοσκοπικά (21-35, δεκαπέντε επιγράμματα)
*Αναθεματικά (36-41, έξη επιγράμματα) (αφιερώματα στην Αρσινόη Β΄, βασίλισσα του Πτολεμαϊκού Βασιλείου)
*Επιτύμβια (42-61, είκοσι επιγράμματα)
*Ανδριαντοποιϊκά (62-70, εννέα επιγράμματα)
*Ιππικά (71-88, δεκαοκτώ επιγράμματα) (εξύμνηση των νικών που πέτυχαν οι Πτολεμαίοι σε πανελλήνιους αγώνες)
*Ναυαγικά (89-94, έξη επιγράμματα)
*Ιαματικά (95-101 επτά επιγράμματα)
*Τρόποι (102-109 οκτώ επιγράμματα) (ανάμεσα σε άλλα, παρουσιάζονται και σημαντικοί άνδρες της αυλής των Πτολεμαίων)
*110-112

## Αναφορές


Κατηγορία:Ελληνική Ανθολογία
Κατηγορία:Παπυρολογία
Κατηγορία:Ανθολογίες
The New Order

***The New Order*** είναι ο τίτλος του δεύτερου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 5 Μαΐου του 1988 μέσω της δισκογραφικής εταιρείας "Atlantic Records". Η παραγωγή του πραγματοποιήθηκε από τον Άλεξ Περιάλας στα "Pyramid Sound Studios" της Νέας Υόρκης.

Αυτός ήταν ο πρώτος δίσκος του συγκροτήματος που κατάφερε να μπει στους καταλόγους επιτυχιών του Billboard 200, όπως και στους αντίστοιχους βρετανικούς και γερμανικούς καταλόγους. Περιελάμβανε το κομμάτι "*Trial by Fire*", το οποίο αποτέλεσε το πρώτο βίντεο κλιπ του συγκροτήματος, όπως και την διασκευή στο "*Nobody's Fault*" των Aerosmith. Μέχρι το 1990, το "*The New Order*" είχε πουλήσει περισσότερα από 250.000 αντίτυπα σε όλο τον κόσμο.

Οι κριτικές που έλαβε το άλμπουμ ήταν θετικές, με το "Allmusic" να του δίνει 4,5 αστέρια, το "Sputnik Music" μέσο όρο βαθμολογιών 4,2 / 5 και το "Metal Archives" 75%.

## Τραγούδια του δίσκου
**1. Eerie Inhabitants** *(Billy, Peterson, Skolnick)* - 5:06
**2. The New Order** *(Peterson, Skolnick)* - 4:25
**3. Trial by Fire** *(Billy, Peterson, Skolnick)* - 4:14
**4. Into the Pit** *(Billy, Peterson, Skolnick)* - 2:46
**5. Hypnosis** *(Peterson, Skolnick)* - 2:04**
**6. Disciples of the Watch** ''(Billy, Peterson, Skolnick)'' - 5:05<br />
**7. The Preacher** ''(Billy, Peterson, Skolnick)'' - 3:37<br />
**8. Nobody's Fault** ''(Tyler, Whitford)'' - 3:57<br />
**9. A Day of Reckoning** ''(Billy, Peterson, Skolnick)'' - 4:00<br />
**10. Musical Death (A Dirge)** ''(Peterson, Skolnick)'' - 4:05

==Θέσεις τσαρτ==
<big>***The New Order*** ''(άλμπουμ)''</big><br />

***Επίσημη κυκλοφορία: [[5 Μαΐου]] [[1988]]***


==Τα μέλη των Testament==
Οι μουσικοί οι οποίοι ηχογράφησαν το "''The New Order''" είναι οι εξής:<br />
* **Τσακ Μπίλι** - [[Φωνητική|φωνητικά]]
* **Άλεξ Σκόλνικ** - [[κιθάρα]]
* **Έρικ Πίτερσον** - [[κιθάρα]]
* **Γκρεγκ Κρίστιαν** - [[μπάσο]]
* **Λούι Κλεμέντε''' - τύμπανα

## Παραπομπές


## Πηγές
* The New Order - Testament | Songs, Reviews, Credits, Awards | AllMusic
* Testament - The New Order (album review) | Sputnikmusic
* Testament - The New Order - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1988
Θεστορίδης ο Φωκαεύς

Ο **Θεστορίδης ο Φωκαεύς** ήταν γραμματοδιδάσκαλος και ποιητής του 7ου π.Χ. αιώνα.

Σύμφωνα με τον ψευτο-Ηρόδοτο τον βιογράφο του Όμήρου, ο Θεστορίδης φιλοξένησε στο σπίτι του τον Όμηρο, όταν αυτός επισκέφθηκε τη Φώκαια. Σε αντάλλαγμα ζήτησε να αντιγράψει τη Φωκαΐδα και τη Μικράν Ιλιάδα, τα δύο έπη που ο Όμηρος συνέθετε κατά την εκεί παραμονή του. Αργότερα όμως εξαπατώντας τον ποιητή κατέφυγε μαζί με τα αντιγραμμένα έργα στη Χίο, άνοιξε σχολή και τα παρουσίαζε ως δικά του.

Όταν το έμαθε ο Όμηρος έπλασε, πάντα κατά τον βιογράφο του, το εξής επίγραμμα:
:	*Θεστορίδη, θνητοῖσιν ἀνωίστων πολέων περ,*
:	*οὐδὲν ἀφραστότερον πέλεται νόου ἀνθρώποισιν*.
(Θεστορίδη, από τα πολλά απρόσιτα για τους θνητούς πράγματα, το πιο αόρατο είναι η σκέψη των ανθρώπων).

Ο Θεστορίδης εγκατέλειψε τη Χίο όταν έμαθε ότι ο Όμηρος κατέφθασε εκεί.

## Παραπομπές


κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επικοί ποιητές
Κατηγορία:Αρχαίοι Φωκαείς
Φωκαΐς

Η **Φωκαΐς** ήταν ένα από τα χαμένα σήμερα επικά ποιήματα, γραμμένο γύρω στον 7ο π.Χ. αιώνα. Το περιεχόμενο του μας είναι παντελώς άγνωστο.

Σύμφωνα με τον *Βίο του Ομήρου* του ψευτο-Ηροδότου, που διασώζει μάλλον μια παλαιότερη παράδοση των Φωκαέων, η *Φωκαΐδα* (όπως και η Μικρά Ιλιάδα) γράφτηκε στην πόλη τους από τον Όμηρο, όταν αυτός φιλοξενούταν στο σπίτι του γραμματοδιδασκάλου Θεστορίδη. Αργότερα όμως ο Θεστορίδης αντέγραψε το έργο και το παρουσίαζε ως δικό του.

## Παραπομπές


Κατηγορία:Αρχαία ελληνικά έπη
Κατηγορία:Όμηρος
Διεθνής Ομοσπονδία Ιστορίας και Στατιστικής του Ποδοσφαίρου

Η **Διεθνής Ομοσπονδία Ιστορίας και Στατιστικής του Ποδοσφαίρου** (αγγλικά: *International Federation of Football History & Statistics*, **IFFHS**) είναι ένας οργανισμός που εξιστορεί την ιστορία και τα αρχεία του ποδοσφαίρου. Ιδρύθηκε στις 27 Μαρτίου του 1984 στη Λειψία από τον Δρ. Άλφρεντο Πέγκε (*Alfredo Pöge*) με τις ευλογίες του γενικού γραμματέα της FIFA κατά τη χρονική στιγμή,  Δρ. Χέλμουτ Κέζερ. Η έδρα της IFFHS βρισκόταν στο Αμπού Ντάμπι για κάποιο χρονικό διάστημα, αλλά, το 2010 μετακόμισε στη Βόννη της Γερμανίας και το 2014 στη Ζυρίχη της Ελβετίας.

Κατά τα πρώτα της στάδια, μέχρι και το 2002, η IFFHS ήταν προσηλωμένη στη δημοσίευση των τριμηνιαίων περιοδικών *Fußball-Weltzeitschrift*, *Libero spezial deutsch* και *Libero international*. Όταν αυτό έπρεπε να διακοπεί για λόγους που δεν έχουν επίσημα ανακοινωθεί, η οργάνωση δημοσίευσε υλικό της σε μια σειρά πολύγλωσσων βιβλίων σε συνεργασία με χορηγούς. Η στατιστική οργάνωση έχει περιορίσει πλέον τις εκδοτικές δραστηριότητες της στην ιστοσελίδα της, η οποία λαμβάνει στήριξη από την ΦΙΦΑ, οργάνωση που αναγνωρίζει την IFFHS και το έργο της, αν και η τελευταία δεν έχει καμία σχέση με το κυβερνών σώμα του ποδοσφαίρου.

## Δείτε επίσης
* RSSSF

## Παραπομπές


## Eξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικά ΜΜΕ
Φορωνίς

Η **Φορωνίς** ήταν ένα επικό ποίημα γραμμένο τον 6ο ή 7ο π.Χ. αιώνα από κάποιον άγνωστο ποιητή. Διηγιόταν την παμπάλαια ιστορία και τα κατορθώματα του Φορωνέος, του μυθικού πρώτου βασιλιά της Αργολίδος. Διασώθηκαν έξι μόλις αποσπάσματα.
 
Σε ένα από αυτά, που αναφέρεται από τον Κλήμη τον Αλεξανδρέα, ο Φορωνεύς αποκαλείται *πατέρας των θνητών ανθρώπων*. Σύμφωνα με τις γνωστές από άλλες πηγές επιχώριες παραδόσεις του Άργους, ο Φορωνεύς ήταν αυτός που εξημέρωσε τα άγρια ήθη των διάσπαρτων μέχρι τότε ανθρώπων συγκεντρώνοντάς τους στο *Φορωνικόν Άστυ*, στην πρώτη πόλη που δημιουργήθηκε ποτέ. Εγκαθίδρυσε την λατρεία της Ήρας και έφερε από τον ουρανό το θείο δώρο της φωτιάς. Μέχρι την εποχή του Παυσανία το αρχέγονο αυτό πυρ, το *πυρ του Φορωνέος*, έκαιγε ακόμη στο ναό του Λυκίου Απόλλωνος στο Άργος.
Αυτές τις ιστορίες το δίχως άλλο, σύμφωνα με τον Τζέιμς Φρέιζερ, διηγιόταν η χαμένη *Φορωνίδα*. 

Υπήρχαν επίσης σκόρπιες αναφορές και σε άλλες μυθολογικές παραδόσεις. Σύμφωνα με το απόσπασμα λίγων στίχων που διέσωσε ο *Σχολιαστής στο Απολλώνιο τον Ρόδιο*, οι Φρύγες μάγοι και θεράποντες της Αδράστειας *Κέλμις*, *Δαμναμενεύς* και *Άκμων* ανακάλυψαν στις δασωμένες κοιλάδες της Τρωαδικής Ίδης την τέχνη της μεταλλουργίας και με την βοήθεια της φωτιάς έγιναν οι πρώτοι σιδηρουργοί.
 
Εκτεταμένα στοιχεία από την *Φορωνίδα* χρησιμοποίησαν αργότερα στα έργα τους οι λογογράφοι Ακουσίλαος και Ελλάνικος ο Μυτιληναίος. Ο τελευταίος μάλιστα φαίνεται πως μετέγραψε την *Φορωνίδα* σε ένα ομότιτλο πεζό έργο αποτελούμενο από δύο βιβλία, το οποίο έχει επίσης χαθεί.

## Παραπομπές


Κατηγορία:Αρχαία ελληνικά έπη
Μαργίτης

Ο **Μαργίτης** αποτελεί ένα διάσημο κωμικό έπος της αρχαϊκής εποχής από το οποίο έχουν διασωθεί ελάχιστα μόνον αποσπάσματα. Θεωρείται πρόδρομος της ιωνικής πεζογραφικής μυθιστορίας ενώ ο κεντρικός του χαρακτήρας (*ο Μαργίτης*) ενέπνευσε συχνά και τους μεταγενέστερους κωμωδιογράφους (όπως σημείωνε ήδη ο Αριστοτέλης στο *Περί Ποιητικής* έργο του).
 
Αρχαίοι μετρικοί συγγραφείς (όπως ο Ηφαιστίων ο Αλεξανδρεύς) μας πληροφορούν ότι το ποίημα παρουσίαζε μια ιδιάζουσα πρωτότυπη μορφή, καθώς μεταξύ των (συνηθισμένων για έπος) δακτυλικών εξάμετρων στίχων παρεμβάλλονταν σε άνισα διαστήματα ιαμβικοί τρίμετροι. 

Η Σούδα αναφέρει ως δημιουργό του τον ποιητή του 5ου π.Χ. αιώνα Πίγρητα από την Αλικαρνασσό, αδελφό της βασίλισσας της Καρίας Αρτεμισίας. Ο Πλάτων και ο Αριστοτέλης όμως θεωρούσαν τον *Μαργίτη* έργο του Ομήρου. Ως έργο του Ομήρου το μνημόνευαν επίσης ο Αρχίλοχος, ο Κρατίνος και ο Καλλίμαχος, όπως σημειώνει ο Ευστράτιος (στο έργο του *Υπομνήματα εις τα Ηθικά Νικομάχεια του Αριστοτέλη*), αλλά και μεταγενέστεροι συγγραφείς της ρωμαϊκής και βυζαντινής εποχής (π.χ. ο Ιωάννης Τζέτζης).Ωστόσο σήμερα, και παρά τις αρχαίες αναφορές, οι σύγχρονοι φιλόλογοι αμφιβάλλουν ως προς την πατρότητα του έργου. Υποθέτουν ότι το έπος γράφτηκε, ενδεχομένως στην Κολοφώνα της Ιωνίας, τον 6ο π.Χ. αιώνα ή προς το τέλος του 7ου από κάποιο άγνωστο ποιητή αρχικά σε δακτυλικό εξάμετρο. Αργότερα ίσως, ο Πίγρης ή κάποιος άλλος ανασκεύασε το ποίημα εισάγοντας τα ιαμβικά τρίμετρα με στόχο να επαυξήσει το κωμικό του αποτέλεσμα. 

Ο κεντρικός ήρωας του έργου, ο Μαργίτης, ήταν ένας ανόητος και ανίκανος γόνος πλούσιας οικογένειας (σύμφωνα με πληροφορία του Ευσταθίου), που «οι θεοί δεν τον είχαν διδάξει ούτε να σκάβει ούτε να οργώνει ούτε να κάνει κάτι άλλο»· ένας αδαής “ξερόλας”, που «ήξερε πολλά, όμως όλα τα ήξερε άσχημα», σύμφωνα με έναν άλλο στίχο του ποιήματος που διέσωσε ο Πλάτων.
 
Το έργο φαίνεται πως ήταν δημοφιλές ιδιαίτερα μεταξύ των λαϊκών στρωμάτων και σώζονταν ακέραιο μέχρι τον 13ο μ.Χ. αιώνα. Η λέξη *μαργίτης* πέρασε στο καθημερινό λεξιλόγιο με τη σημασία του ανόητου, του γελοίου, η δε φράση «Μαργίτης εἶ» συγκαταλέγεται στη συλλογή αρχαίων παροιμιών του βυζαντινού λόγιου Μιχαήλ Αποστόλιου.

## Παραπομπές


Κατηγορία:Αρχαία ελληνικά έπη
Μπαρσελονές

Η **Μπαρσελονές** είναι η πιο σημαντική από οικονομική άποψη επαρχία της Καταλονίας, στην Ισπανία. Πρωτεύουσά της είναι η Βαρκελώνη, που είναι επίσης πρωτεύουσα της αυτόνομης κοινότητας της Καταλονίας.

## Δήμοι
Τα αριθμητικά στοιχεία του πληθυσμού είναι για το 2009.

## Παραπομπές


## Πηγές
* Barcelonès στην αγγλική Βικιπαίδεια.

## Εξωτερικοί σύνδεσμοι

* Επίσημη ιστοσελίδα

Κατηγορία:Κομάρκες της Καταλωνίας
Φιλίσκος (αποσαφήνιση)

* Φιλίσκος ο Αβυδηνός, στρατηγός από την Άβυδο στην υπηρεσία των Περσών (4ος π.Χ. αιώνας).
* Φιλίσκος ο Αιγινήτης, κυνικός φιλόσοφος (4ος π.Χ. αιώνας).
* Φιλίσκος ο Μιλήσιος, ρητοροδιδάσκαλος, μαθητής του Ισοκράτη (4ος π.Χ. αιώνας).
* Φιλίσκος ο Αθηναίος, κωμικός ποιητής της μέσης κωμωδίας (4ος π.Χ. αιώνας).
* **Φιλίσκος ο Κερκυραίος**, λανθασμένη απόδοση αντί του Φιλικός ο Κερκυραίος, τραγικός ποιητής, συγγραφέας 42 τραγωδιών  (3ος π.Χ. αιώνας).
* Φιλίσκος ο Ρόδιος, γλύπτης και ζωγράφος (1ος π.Χ. αιώνας).
* Φιλίσκος ο Θεσσαλός, σοφιστής και ρητοροδιδάσκαλος στην Αθήνα (2ος/3ος μ.Χ. αιώνας).
Έλιας Λένροτ

Ο **Έλιας Λένροτ** (9 Απριλίου 1802 - 19 Μαρτίου 1884) ήταν Φινλανδός γιατρός, φιλόλογος και συλλέκτης των παραδοσιακών τραγουδιών της Φινλανδίας. Είναι αρκετά γνωστός επειδή έγραψε την Καλεβάλα, το εθνικό έπος της χώρας του, από τα εθνικά παραμύθια που συγκέντρωσε κατά τη διάρκεια αρκετών αποστολών του στη Φινλανδία.

## Εκπαίδευση και πρόωρη ζωή
Γεννήθηκε στη Σαμμάττι στην επαρχία Ουουσίμα του Μεγάλου Δουκάτου της Φινλανδίας. Σπούδασε ιατρική στην Ακαδημία του Τούρκου. Η μεγάλη πυρκαγιά της πόλης συνέπεσε με το πρώτο ακαδημαϊκό έτος του. Δεδομένου ότι το πανεπιστήμιο καταστράφηκε από τη φωτιά, μεταφέρθηκε στο Ελσίνκι. Αποφοίτησε το 1832.

## Καλεβάλα
Το 19ο αιώνα, ο Έλιας Λένροτ όργωσε τη φινλανδική ύπαιθρο και συνέλεξε τα παραδοσιακά τραγούδια που έλεγαν οι λαϊκοί ποιητές με συνοδεία άρπας. Τα τραγούδια αυτά, αφηγούνταν λαϊκούς μύθους, τους οποίους συνέθεσε ο Λένροτ, ύστερα από πολλές μελέτες, σε ένα ολοκληρωμένο έπος, το οποίο εξέδωσε το 1849 με τον τίτλο Καλεβάλα που σημαίνει *Γη των ηρώων*. Ένα από τα κεντρικά θέματα της Καλεβάλα ήταν η μάχη για το Σάμπο... έναν μυθικό μύλο που, σύμφωνα με την παράδοση, χαρίζει αιώνια ευημερία. Το Σάμπο είχε τρεις πλευρές: η μία έβγαζε στάρι, η δεύτερη έβγαζε αλάτι, και η τρίτη έβγαζε έναν χείμαρρο από χρυσά φλουριά.

## Παραπομπές


## Εξωτερικοί σύνδεσμοι
* 

Κατηγορία:Φινλανδοί συγγραφείς
Κατηγορία:Φινλανδοί ποιητές
Ελληνοαυστραλοί

[right|250px|thumb|Ελληνοαυστραλοί στη [Μελβούρνη κατά τη διάρκεια της παρέλασης Ημέρα της Αυστραλίας.]]
**Ελληνοαυστραλοί** ονομάζονται πολίτες της Αυστραλίας, οι οποίοι έχουν ελληνική καταγωγή. Η μετανάστευση των Ελλήνων στην Αυστραλία έχει μεταβληθεί με τα χρόνια. Αυτή η μεταναστευτική κίνηση θεωρείται ως μια από τις πιο αξιόλογες και μεγαλύτερες, ειδικά κατά τη διάρκεια του 20ού αιώνα, οπότε έφθασε στην κορύφωσή της. Η Αυστραλία φιλοξενεί μια από τις μεγαλύτερες ελληνικές κοινότητες σε όλο τον κόσμο.

Οι Έλληνες είναι η έβδομη μεγαλύτερη εθνοτική ομάδα στην Αυστραλία, μετά από την ομάδα η οποία δηλώνουν  την καταγωγή τους απλά ως "Αυστραλίας". Στην απογραφή του 2006, 365.147 άτομα δήλωσαν ότι έχουν ελληνική καταγωγή, είτε αποκλειστικά είτε σε συνδυασμό με άλλη εθνοτική ομάδα. Η απογραφή του 2006 κατέγραψε 125.849 άτομα ελληνικής καταγωγής που γεννήθηκαν στην Ελλάδα και 21,149 που γεννήθηκαν στην Κύπρο, αν και δεν είναι σαφές πόσα από τα άτομα αυτά είναι Ελληνοκύπριοι.

## Ιστορία
Οι πρώτοι Έλληνες μετανάστες που έφθασαν στην Αυστραλία ήταν επτά ναυτικοί που είχαν καταδικαστεί για πειρατεία από βρετανικό ναυτικό δικαστήριο το 1829. Επρόκειτο για ναυτικούς από την Ύδρα που το 1827, στη διάρκεια της Επανάστασης, είχαν επιτεθεί σε βρετανικό πλοίο που μετέφερε εφόδια στην Αίγυπτο. Το 1836 τους δόθηκε αμνηστία και οι πέντε επέστρεψαν στην Ελλάδα. Παρέμειναν στην Αυστραλία ο (Υδραίος στην καταγωγή) Γκίκας Βούλγαρης, που είχε παντρευτεί την Ιρλανδή Μαίρη Λάιονς (Mary Lyons), και ο Αντώνης Μανώλης που έκανε αγροτικές εργασίες. Η πρώτη Ελληνίδα που εγκαταστάθηκε στην Αυστραλία ήταν η Αικατερίνη Πλέσσου (Aikaterine Plessos) ή Πλέσσα από την Ήπειρο, η οποία είχε παντρευτεί Βρετανό στρατιωτικό στη δεκαετία του 1820. Στα τέλη του 19ου αιώνα υπήρχαν στην Αυστραλία αρκετοί Έλληνες ώστε το 1898 ιδρύθηκε η πρώτη Ορθόδοξη Κοινότητα στη Νέα Νότια Ουαλία. Το 1899, σε συνεργασία με τους αραβόφωνους ορθοδόξους, ιδρύθηκε ο πρώτος χριστιανικός ναός στο νότιο ημισφαίριο, η Αγία Τριάδα. Ο πρώτος ορθόδοξος ιερέας ήταν ο Σεραφείμ Φωκάς από τη Μάδυτο.. Το 2012, με πρωτοβουλία της Ελληνικής Ομογένειας της Καμπέρας, αναδείχθηκε το μνήμα του Βούλγαρη, με την τοποθέτηση νέας μαρμάρινης πλάκας, με την επιγραφή "Σε παντοτινή μνήμη του πρωτοπόρου εποίκου Γκίκα Βούλγαρη".

## Γνωστοί Ελληνοαυστραλοί

## Δείτε επίσης
* Κύπριοι Αυστραλοί
* Ελληνική κοινότητα της Μελβούρνης

## Παραπομπές

*
Κατηγορία:Ελληνική διασπορά ανά χώρα
Ποδοσφαιρική Ένωση Καραϊβικής

Η **Ποδοσφαιρική Ένωση Καραϊβικής** (αγγλικά: *Caribbean Football Union*, **CFU**) αποτελεί το ανώτατο όργανο διοίκησης του ποδοσφαίρου στην Καραϊβική, καθώς και τη Γουιάνα, το Σουρινάμ και τη Γαλλική Γουιάνα. Αντιπροσωπεύει 25 ομοσπονδίες μέλη της FIFA, καθώς και 6 ομοσπονδίες που δεν είναι συνδεδεμένες με τη FIFA. Η ένωση ιδρύθηκε τον Ιανουάριο του 1978 και οι ομοσπονδίες μέλη δραστηριοποιούνται στην περιοχή ευθύνης της CONCACAF.

Η Ένωση έγινε γνωστή διεθνώς το 2011, όταν αποκαλύφθηκε ότι ο Μοχάμεντ Μπιν Χαμάμ, ο υποψήφιος για την προεδρία της FIFA, είχε προσφέρει 40.000 δολλάρια σε κάθε εθνική ομοσπονδία εκπρόσωπο της CFU στις 10 Μαΐου του 2011. Αρκετές είχαν αποδεχθεί την προσφορά. Ο πρόεδρος της CFU Τζακ Γουόρνερ ήταν να διερευνηθεί από τη FIFA, αλλά μετά την παραίτησή του, η έρευνα σταμάτησε. Η παραίτηση του είχε ως αποτέλεσμα, αρκετά από τα πιο σημαίνοντα μέλη της CFU να έχουν αποπεμφθούν από το ποδόσφαιρο και τις συνεδριάσεις της CFU.

Τον Ιανουάριο του 2012, ο Ντάμιεν Χιούζ, ο γενικός γραμματέας της Ποδοσφαιρικής Ομοσπονδίας Ανγκουίλας (AFA) διορίστηκε γενικός γραμματέας της CFU.

## Μέλη

## Διοργανώσεις
* Σε επίπεδο εθνικών ομάδων
** Κύπελλο Καραϊβικής (Οι 4 πρώτοι κερδίζουν την πρόκριση στο Γκολντ Καπ)
* Διασυλλογικές
** Κλαμπ Τσάμπιονσιπ (Οι 3 πρώτοι κερδίζουν την πρόκριση στο Τσάμπιονς Λιγκ)

## Παραπομπές


## Eξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομοσπονδίες
Τοξοβολία στους Θερινούς Ολυμπιακούς Αγώνες 1900

Στους **[[Θερινοί Ολυμπιακοί Αγώνες 1900|Θερινούς Ολυμπιακούς Αγώνες του 1900]]** στο Παρίσι διεξήχθησαν έξι αγωνίσματα **[[τοξοβολία]]ς** ανδρών. Στους αγώνες έλαβαν μέρος συνολικά 153 αθλητές από τρεις χώρες. Ήταν η πρώτη φορά που διεξήχθησαν αγωνίσματα τοξοβολίας στους Ολυμπιακούς Αγώνες.

## Συμμετέχουσες χώρες
Οι τρεις χώρες που συμμετείχαν είναι οι εξής (σε παρένθεση ο αριθμός των αθλητών):

*  Βέλγιο (18)
*  Γαλλία (129)
*  Ολλανδία (6)

## Σύνοψη αποτελεσμάτων
200px|μικρογραφία|δεξιά|Άγνωστος τοξοβόλος στους Ολυμπιακούς Αγώνες στο Παρίσι

## Πίνακας μεταλλίων

## Πηγές
* International Olympic Committee medal winners database.
* 
* 

## Εξωτερικοί σύνδεσμοι

* La 84 Foundation: 1900 Report
Transilien

Το δίκτυο **Transilien** (Τρανζιλιάν) αποτελεί μια υπηρεσία σιδηροδρόμου που εξυπηρετεί αστικά και περιφερειακά κέντρα στο Παρίσι και τις γύρω επαρχίες.

Τα Transilien ξεκινάνε από τους κεντρικότερους σιδηροδρομικούς σταθμούς στο Παρίσι που εξυπηρετούνται από το εθνικό δίντυο SNCF αλλά και τον προαστιακό (RER) και το δυτικό προάστιο της Λα Ντεφάνς. Οι επιβάτες έφτασαν τα 615 εκατ. το 2004 στα Transilien.

Συνήθως, οι γραμμές των Transilien παίρνουν το όνομά τους από το σταθμό στο Παρίσι ο οποίος είναι και η αφετηρία τους.

## Γραμμές

Κατηγορία:Σιδηροδρομικές μεταφορές στη Γαλλία
Τοξοβολία στους Θερινούς Ολυμπιακούς Αγώνες 1900 – Σε αροτροειδή στύλο

Η **τοξοβολία σε αροτροειδή στύλο** ήταν ένα από τα δύο αγωνίσματα τοξοβολίας σε στύλο στο πρόγραμμα της τοξοβολίας στους Θερινούς Ολυμπιακούς Αγώνες του 1900. Στον αγώνα που διεξήχθη στις 15 και 16 Ιουλίου, έλαβαν μέρος συνολικά 129 τοξοβόλοι από τρεις χώρες.

## Σύνοψη αγωνίσματος
Είναι γνωστά μόνο τα ονόματα των τριών κορυφαίων τοξοβόλων στην κατάταξη του αγωνίσματος. Υπήρχαν 126 ακόμη τοξοβόλοι, καθώς 129 αθλητές διαγωνίστηκαν στα δύο αγωνίσματα "σε στύλο" (γαλλικά: *à la perche*). Παραμένει όμως άγνωστο το αν όλοι αυτοί οι τοξοβόλοι συμμετείχαν και στα δύο αγωνίσματα, και αν όχι, δεν είναι γνωστό το πόσοι από αυτούς συμμετείχαν όντως στο καθένα.

Ο Βέλγος Εμανουέλ Φουλόν βγήκε πρώτος, ενώ στη δεύτερη θέση ισοβάθμισαν ο Γάλλος Ωγκύστ Σερρουρί με τον Βέλγο Εμίλ Ντρουάρ. Παραμένει άγνωστη η τελική κατάταξη των αθλητών που κατέλαβαν τις άλλες θέσεις καθώς και όλες οι επιδόσεις στο αγώνισμα.

## Τελική κατάταξη

## Παραπομπές


## Πηγές
* International Olympic Committee medal winners database.
* 
* 

Τοξοβολία
Κατηγορία:Τοξοβολία
Τοξοβολία στους Θερινούς Ολυμπιακούς Αγώνες 1900 – Με αλυσίδα, στόχου 33 μέτρων

Η **τοξοβολία με αλυσίδα, στόχου 33 μέτρων,** ήταν ένα από τα έξι αγωνίσματα τοξοβολίας στο πρόγραμμα της τοξοβολίας στους Θερινούς Ολυμπιακούς Αγώνες του 1900. Στον αγώνα που διεξήχθη στις 14 Αυγούστου, έλαβαν μέρος συνολικά 6 τοξοβόλοι από δύο χώρες.

## Σύνοψη αγωνίσματος
Στον τελικό αγωνίστηκαν οι έξι κορυφαίοι τοξοβόλοι από τον προκριματικό αγώνα. Είναι γνωστά μόνο τα ονόματα των τριών κορυφαίων τοξοβόλων στην τελική κατάταξη του αγωνίσματος.

Ο Βέλγος Χούμπερτ Φαν Ίνις βγήκε πρώτος, ενώ στη δεύτερη και τρίτη θέση ακολούθησαν οι Γάλλοι Βίκτωρ Τιμπώ και Σαρλ Φρεντερίκ Πετί αντίστοιχα. Παραμένει άγνωστη η τελική κατάταξη των αθλητών που κατέλαβαν τις άλλες θέσεις καθώς και όλες οι επιδόσεις στο αγώνισμα.

## Τελική κατάταξη

## Παραπομπές


## Πηγές
* International Olympic Committee medal winners database.
* 
* 

Τοξοβολία
Κατηγορία:Τοξοβολία
Τοξοβολία στους Θερινούς Ολυμπιακούς Αγώνες 1900 – Με χρυσή χορδή, στόχου 50 μέτρων

Η **τοξοβολία με χρυσή χορδή, στόχου 50 μέτρων,** ήταν ένα από τα έξι αγωνίσματα τοξοβολίας στο πρόγραμμα της τοξοβολίας στους Θερινούς Ολυμπιακούς Αγώνες του 1900. Στον αγώνα που διεξήχθη στις 14 Αυγούστου, έλαβαν μέρος συνολικά οκτώ τοξοβόλοι από δύο χώρες.

## Σύνοψη αγωνίσματος
Στον τελικό αγωνίστηκαν οι οκτώ κορυφαίοι τοξοβόλοι από τον προκριματικό αγώνα. Ένας εξ αυτών ήταν Βέλγος και οι υπόλοιποι επτά ήταν όλοι Γάλλοι.

Ο Γάλλος Ανρί Ερουέν πήρε την πρώτη θέση πετυχαίνοντας 31 βαθμούς, στη δεύτερη θέση ακολούθησε ο Βέλγος Χούμπερτ Φαν Ίνις με 29 βαθμούς και στην τρίτη ο Γάλλος Εμίλ Φισιέ με 28 βαθμούς.

## Τελική κατάταξη

## Παραπομπές


## Πηγές
* International Olympic Committee medal winners database.
* 
* 

Τοξοβολία
Κατηγορία:Τοξοβολία
Μααχά

Η **Μααχά** ήταν πρόσωπο της Παλαιάς Διαθήκης, κόρη του βασιλιά Θολμί,σύζυγος του Δαβίδ.

## Μααχά και Δαβίδ
Ο Δαβίδ και η Μααχά έκαναν δύο παιδιά: τον Αβεσσαλώμ και την Θάμαρ, που υπήρξε θύμα βιασμού.

## Δείτε επίσεις
*Θάμαρ του Δαβίδ 
*Αβεσσαλώμ
*Δαβίδ
*Βηρσαβεέ
*Αιγλά
*Αχινοάμ
*Αβιγαία
*Αβιτάλ
*Μιχάλ
Κατηγορία:Σύζυγοι του Δαβίδ
Ποδοσφαιρική Ένωση Κεντρικής Αμερικής

Η **Ποδοσφαιρική Ένωση Κεντρικής Αμερικής** (ισπανικά: *Unión Centroamericana de Fútbol*, **UNCAF**), περισσότερο γνωστή με το ακρωνύμιο *ΟΥΝΚΑΦ*, αντιπροσωπεύει τις εθνικές ποδοσφαιρικές ομοσπονδίες της Κεντρικής Αμερικής: του Μπελίζ, της Κόστα Ρίκα, του Ελ Σαλβαδόρ, της Γουατεμάλας, της Ονδούρας, της Νικαράγουας και του Παναμά. Οι ομοσπονδίες μέλη του αποτελούν μέρος της CONCACAF.

Η UNCAF είναι υπεύθυνη για τη διοργάνωση του  Κυπέλλου Κεντρικής Αμερικής, το οποίο διεξάγεται κάθε δύο χρόνια, αρχής γενομένης από το 1991, και συνήθως λαμβάνουν μέρος σε αυτό οι επτά εθνικές ομάδες των αντίστοιχων ομοσπονδιών μελών της UNCAF. Η Κόστα Ρίκα είναι η πιο επιτυχημένη ομάδα, κατακτώντας το κύπελλο έξι φορές (1991, 1997, 1999, 2003, 2005, και 2007). Η Ονδούρα έχει κερδίσει το κύπελλο τρεις φορές (1993,1995 και 2011). Η Γουατεμάλα κέρδισε το κύπελλο το 2001 και ο Παναμάς το 2009. Η διοργάνωση έχει πλέον χαρακτήρα προκριματικού γύρου για το ΚΟΝΚΑΚΑΦ Γκολντ Καπ.

Η UNCAF επισής διεξήγαγε στο παρελθόν το Κοπα Ιντερκλούμπες ΟΥΝΚΑΦ, ένα κύπελλο για τους πρωταθλητές και όσους είχαν τερματίσει στη δεύτερη θεση των εγχώριων πρωταθλημάτων των μέλη της UNCAF, Και αυτή η διοργάνωση είχε χαρακτήρα προκριματικής φάσης, καθώς οι τρεις πρώτες ομάδες προκρίνονταν στο ΚΟΝΚΑΚΑΦ Τσάμπιονς Λιγκ. Η Μοτάγουα από την Ονδούρα ήταν η τελευταία πρωταθλήτρια το 2007. Ομοίως, στην Κεντρική American Cup, αυτός ο ανταγωνισμός προσόντα 3 ομάδες για το Κύπελλο CONCACAF Champions ».

## Μέλη

## Διοργανώσεις
* Σε επίπεδο εθνικών ομάδων
** Κόπα Σεντροαμερικάνα (Οι 5 πρώτοι κερδίζουν την πρόκριση στο Γκολντ Καπ)
* Διασυλλογικές
** Κοπα Ιντερκλούμπες (Οι 4 πρώτοι κέρδιζαν την πρόκριση στο Τσάμπιονς Λιγκ) *καταργήθηκε*

## Παραπομπές


## Eξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομοσπονδίες
Σπύρος Παπαγεωργίου

Ο **Σπύρος Παπαγεωργίου** (1940 – 3 Οκτωβρίου 2014) ήταν δημοσιογράφος και συγγραφέας.

Γεννήθηκε το 1940 στο χωριό Τρεμετουσιά (Επαρχία Λάρνακας) στην Κύπρο. Εργάστηκε στην κυπριακή εφημερίδα **Ελευθερία** και ως αρχισυντάκτης στην Κυπριακή εφημερίδα **Πατρίς**.  Για αρκετά χρόνια ήταν αρχισυντάκτης στην Αθηναϊκή εφημερίδα **ΕΣΤΙΑ**. Πέθανε στην Αθήνα τις 4 Οκτωβρίου 2014.

Ανάμεσα στους 27 τίτλους βιβλίων που αναφέρει η Μεγάλη Κυπριακή Εγκυκλοπαίδεια ότι είχε γράψει μέχρι το 1990 βρίσκεται και η *Αγία Τηλλυρία* (ποίηση) που εκδόθηκε στη Λευκωσία το 1972. Αυτό το ποιητικό έργο μελοποιήθηκε από το Γιώργο Κοτσώνη και πρωτοπαρουσιάστηκε στο *αρχαίο θέατρο των Σόλων* (Κύπρος).

Συμμετείχε στην βραχύβια πραξικοπηματική κυβέρνηση της Κύπρου (1974) , από την θέση του κυβερνητικού εκπροσώπου.

Στοιχεία για την οικογένεια του βρίσκονται στην αγγελία του εννιάμερου μνημόσυνου του που δημοσιεύθηκε στην εφημερίδα *Φιλελεύθερος*, 11 Οκτωβρίου 2014. Στην αγγελία επίσης αναφέρεται ότι ο εκλιπών ετάφη στην Ελλάδα.

## Παραπομπές

## Πηγές
* Τόμος 11, Μεγάλη Κυπριακή Εγκυκλοπαίδεια, 1990
* http://www.sigmalive.com/simerini/news/167183
* http://www.philenews.com/el-gr/politismos/518/221440/pethane-o-dimosiografos--istorikos-spyros-papageorgiou
* http://www.sigmalive.com/news/local/166976
* https://web.archive.org/web/20160308232829/http://www.greekbooks.gr/papageorgiu-spiros.person
* ΕΣΗΕΑ (03/10/2014),http://www.esiea.gr/efyge-o-spyros-papageorgioy/

Κατηγορία:Κύπριοι δημοσιογράφοι